**Ո Ր Ո Շ ՈՒ Մ**

**Կատարողական վարույթը կասեցնելու մասին**

«27» Օգոստոսի 2015թ. ք. Ստեփանավան

ՀՀ ԱՆ ԴԱՀԿ ապահովող ծառայության Լոռու մարզային բաժնի Ստեփանավանի տարածաշրջանի բաժանմունքի հարկադիր կատարող, արդարադատության ավագ լեյտենանտ Լուսինե Պապոյանս, ուսումնասիրելով 04.12.2014թ. հարուցված թիվ 06/01-2484/14 կատարողական վարույթի նյութերը`

**Պ Ա Ր Զ Ե Ց Ի**

ՀՀ Լոռու մարզի ընդհանուր իրավասության դատարանի կողմից 09.10.2014թ. տրված թիվ ԼԴ1/0142/02/14 կատարողական թերթի համաձայն պետք է Արևիկ Վալերիի Նազարյանից հօգուտ «ՎՏԲ-Հայաստան Բանկ» ՓԲԸ-ի բռնագանձել 1.501.118 ՀՀ դրամ և տոկոներ` բռնագանձումը տարածելով գրավի առարկա հանդիսացող գրավադրված ոսկյա զարդերի վրա:

Համաձայն «ԴԱՀԿ մասին» ՀՀ օրենքի 66 և 67 հոդվածների բռնահգանձել նաև 75.056 ՀՀ դրամ, որպես կատարողական գործողությունների կատարման ծախս:

Կատարողական գործողությունների ընթացքում գրավի առարկա հանդիսացող թվով 29 կտոր ոսկյա զարդերի նկատմամբ նշանակվել է ապրանքագիտական փորձաքննություն, որի արդյունքում զննման օրվա դրությամբ վերոնշյալ զարդերի ընդհանուր շուկայական արժեքը կազմել է 583.000 ՀՀ դրամ:

Ի կատարումն կատարողական թերթի` ձեռնարկված կատարողական գործողությունների ընթացքում պարտապան Արևիկ Վալերիի Նազարյանին սեփականության իրավունքով պատկանող գույք, ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «ԴԱՀԿ մասին» ՀՀ օրենքի 40 հոդվածի 3-րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականացնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին:

Այսպիսով, պարտապանին սեփականության /ընդհանուր համատեղ և /կամ/ բաժնային սեփականության/ իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարկված` օրենքով թույլատրելի բոլոր միջոցները սպառվել են:

Այլ գույքային իրավունքներ և դրամական միջոցներ չեն հայտնաբերվել, որոնց վրա հնարավոր լինի բռնագանձում տարածել:

Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 8-րդ կետով`

**Ո Ր Ո Շ Ե Ց Ի**

Կասեցնել 04.12.2014թ. հարուցված թիվ 06/01-2484/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Սույն որոշումը 2 աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

Որոշման պատճեն ուղարկել կողմերին:

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:

**Հարկադիր կատարող Լ. Պապոյան**